CELEX: 62018CN0191
Language: lv
Date: 2018-03-16 00:00:00
Title: Lieta C-191/18: Lūgums sniegt prejudiciālu nolēmumu, ko 2018. gada 16. martā iesniedza Supreme Court (Īrija) – KN/Minister for Justice and Equality

4.6.2018   
            
            
               LV
            
            
               Eiropas Savienības Oficiālais Vēstnesis
            
            
               C 190/9
            
         Lūgums sniegt prejudiciālu nolēmumu, ko 2018. gada 16. martā iesniedza Supreme Court (Īrija) – KN/Minister for Justice and Equality
   
   (Lieta C-191/18)
   (2018/C 190/12)
   Tiesvedības valoda – angļu
   
      Iesniedzējtiesa
   
   
      Supreme Court
   
   
      Pamatlietas puses
   
   
      Prasītājs: KN
   
   
      Atbildētājs: Minister for Justice and Equality
   
   
      Prejudiciālie jautājumi
   
   
               1)
            
            
               Ņemot vērā:
               
                           a)
                        
                        
                           Apvienotās Karalistes iesniegto paziņojumu saskaņā ar LES 50. pantu,
                        
                     
                           b)
                        
                        
                           nenoteiktību attiecībā uz pasākumiem, kas tiks ieviesti starp Eiropas Savienību un Apvienoto Karalisti, lai regulētu attiecības pēc Apvienotās Karalistes izstāšanās, un
                        
                     
                           c)
                        
                        
                           pakārtoto nenoteiktību attiecībā uz to, cik lielā mērā KN faktiski varētu izmantot tiesības saskaņā ar Līgumiem, Hartu vai attiecīgajiem tiesību aktiem, ja viņš tiktu nodots Apvienotajai Karalistei un paliktu apcietinājumā pēc Apvienotās Karalistes izstāšanās,
                        
                     vai pieprasījuma saņēmējai dalībvalstij saskaņā ar Eiropas Savienības tiesību aktiem ir jāatsakās nodot Apvienotajai Karalistei personu, par kuru ir izdots Eiropas apcietināšanas orderis un kuras nodošanai citādi būtu jānotiek saskaņā ar attiecīgās dalībvalsts tiesību aktiem,
               
                           i)
                        
                        
                           visos gadījumos,
                        
                     
                           ii)
                        
                        
                           atsevišķos gadījumos, ņemot vērā katra gadījuma konkrētos apstākļus,
                        
                     
                           iii)
                        
                        
                           nevienā gadījumā?
                        
                     
         
               2)
            
            
               Ja atbilde uz pirmo jautājumu ir tā, kas minēta ii) punktā, kādi ir kritēriji vai apsvērumi, kas jāizvērtē pieprasījuma saņēmējas dalībvalsts tiesai, lai noteiktu, vai nodošana ir aizliegta?
            
         
               3)
            
            
               Saistībā ar otro jautājumu, vai pieprasījuma saņēmējas dalībvalsts tiesai ir jāatliek galīgā lēmuma pieņemšana par Eiropas apcietināšanas ordera izpildi un jāgaida lielāka skaidrība par attiecīgo tiesisko režīmu, kas jāievieš pēc attiecīgās pieprasījuma iesniedzējas dalībvalsts izstāšanās no Savienības,
               
                           i)
                        
                        
                           visos gadījumos,
                        
                     
                           ii)
                        
                        
                           atsevišķos gadījumos, ņemot vērā katra gadījuma konkrētos apstākļus,
                        
                     
                           iii)
                        
                        
                           nevienā gadījumā?
                        
                     
         
               4)
            
            
               Ja atbilde uz trešo jautājumu ir tā, kas minēta ii) punktā, kādi ir kritēriji vai apsvērumi, kas jāizvērtē pieprasījuma saņēmējas dalībvalsts tiesai, lai noteiktu, vai tai ir jāatliek galīgā lēmuma pieņemšana par Eiropas apcietināšanas ordera izpildi?